"Mõistad oma südant alles siis, kui Jumal on selle läbi katsunud."
Tahaksin sulle nüüd rääkida sellest,
kas mõistad tegelikult oma südant, enne, kui see on läbi katsutud.
Tahan sind julgustada,
rääkides Jumala ebaharilikest kangelastest.
Siis sa ei saa öelda, et sa ei kõlba millekski
ja et oled selline või tollene.
Jumal ei vali oma kangelasi välimuse järgi
või positsiooni järgi.
Neid tõstetakse esile südame taseme järgi.
Kui su süda on avatud, siis Jumal saab sind kasutada.
Jumal näeb ainult su südant.
Kangelaseks ei sünnita, vaid Jumala koolis neid vormitakse.
Üks ebaharilik kangelane oli šveitslane Zwingli,
kes sündis 1884. aastal.
Tal oli väga nõrk hääl ja ta oli lühinägelik.
Tol ajal polnud superprille ega tehtud silma laseroperatsioone.
Tal polnud oraatori kaasasündinud annet,
mis tõstaks kõnelejat esile.
Sellest hoolimata kardeti seda meest terves Šveitsis.
Tema jutlused olid täis tuld ja kirge -
me ütleme selle kohta "passion".
Teda kardeti lausa nii väga, et ta pea eest pandi välja auhind.
Lõpuks viidi see surmaotsus ka ellu ja ta mõrvati julmalt -
ta raiuti neljaks ja põletati tuleriidal.
Sellised olid tolle aja kristlaste kannatused.
Ma usun, et see oli Jumala kartus -
hingevaenlane kartis teda.
Evangelistile on see ränk saatus.
Teine ebaharilik usukangelane oli sakslane,
kes ei olnud nõus teretama seda šveitslast,
usupuhastuse venda.
Sest neil olid erimeelsused usu osas.
Soomlased, kas tuleb tuttav ette?
Kes teab, kes see ainuõigesti uskus siin Jumalariigis?
Vaated asjale olid erinevad.
Vaidlus oli veini ja leiva ehk armulaua viiside üle,
mida kumbki tegi erineval moel.
Sakslane oli ebaviisakas,
jäme ja tahumatu,
tihti väga šokeeriv.
Inimestega karm.
Ta mõistis vihaga hukka kõik, kes olid tema vastu
ja ometi tõi ta esile suure uuenduse kristlaste kirikuajaloos.
Tal oli sügav kogemus andestusest Kristuses
ja see andis talle jõu seista täiesti üksi
tolle aja usujuhtidele vastu,
purjetada vastutuult
ja paljastada religioosne pettus.
Kes see ebapopulaarne isik oli?
Martin Luther.
Poleks uskunud.
Kolmas usu mõjutaja ei pidanud ennast uuendajaks,
vaid pigem tasaseks õpilaseks.
Aga tema vastased arvasid temast vastupidist.
Ta oli aadlik,
praktilise huumorimeelega
ja kirjutas juba 26-aastaselt oma kõige mõjukama teose -
"Ristiusu õpetus".
Temast sai oma aja pioneer pimeduse keskel.
Siin on nüüd kolm vastandlikku jumalameest.
Ja ikkagi kasutas Jumal neid oma aja usupuhastuses.
Ma ei tea, mis isikuomadus sul on
või milline sa oled,
aga Jumalale pole miski võimatu.
Jumal toob meie aega tõelised usupuhastajad.
Õiged mehed või naised,
kes purjetavad vastutuult
ja julgevad seista Jumala Sõnaga.
Hoolimata kogu vastuseisust, pilkamisest ja tagakiusust.
Kindlasti oli see Kalvin,
kes sündis siis,
kui Luther oli kulutanud aastaid tõe otsimisele.
Räägiti Kalvini usupuhastusest.
Ta tõi kaasa tähelepanuväärse ärkamise
ja ta oli teistsugune kui need teised kolm.
Kalvini teost on nimetatud
üheks mõjukaimaks kristliku teoloogia eeposeks
kirikuajaloos.
Ta ise üheski ärkamises ei osalenud.
Kuid Jumal siiski kasutas teda.
Mõtle, sa ei tea, mis ülesanded Jumalal on su jaoks.
Ta on alati kasutanud kõige ebatõenäolisemaid isikuid.
Ära karda astuda Jumalariigi suuruste sisse,
olgu see siis mis tahes.
Loomulikult sa ei meeldi hingevaenlasele.
Ta püüab seda tööd kohe alguses hävitada.
Ma mäletan, kui alustasin oma evangeelset tööd.
Ma räägin seda teile kui näidet,
pole tähtis, mis külas, linnas või mis maal.
Aga see kirik oli inimesi täis.
Eespool oli ainult üks koht veel vaba.
Istusin seal, võtsin mikrofoni kätte
ja läksin kõnepuldi ette.
Hakkasin jutlustama.
Ma ei mäleta enam jutluste teemat,
aga ma tundsin, et Issand oli andnud mulle sõnumi.
Nägin, kuidas kirikuukse juurde ilmus tätoveeritud karm kuju,
kes hakkas keskmist vahekäikupidi ettepoole tulema.
Häirekellad mu peas veel ei helisenud.
Mõtlesin, et ta otsib vaba kohta, mida eespool ei olnud.
Võib-olla ta nägi seda ühte vaba kohta seal eespool.
Ei, sinna ta ei läinud.
Ta jäi täpselt minu ees seisma.
Ta oli nii suur ja laiaõlgne mees,
et väike naine kadus ta selja taha täiesti ära.
Tal olid pilkavad silmad.
Ta ütles imeliku möriseva häälega:
"Ma hoolitsen selle eest, et sa seda jutlust ei pea."
Tundsin, et see pole inimese hääl, vaid hingevaenlase oma.
Vastasin, et jutlustan küll, langetades mikrofoni puusa juurde.
Palusin tal istuda, et sellest asjast hiljem rääkida.
Ta tegi täiesti üllatava liigutuse.
Ta pani oma käed mu kõrile ja hakkas mind kägistama.
Siis mõistsin, et see mees räägib tõtt.
Nüüd oli hüva nõu kallis.
Ma ei suutnud enam midagi teha.
Kägistamine läks järjest kaugemale.
Hüüdsin omaette: "Issand, aita! Mida ma teen?
Sellist surma ma küll ei taha."
See on hingevaenlase vägi.
Issand näitas mulle, et kasutaksin teadmisesõna.
Aga pea oli tühi ja midagi polnud meeles.
Mehe haare lõdvenes hetkeks
ja siis mõtlesin, et nüüd on mu võimalus.
Ütlesin: "Issand teab, mida oled rääkinud."
Ma täpset sõnastust enam ei mäleta.
Ta jäi mind kuulama, jõllitades mind terava pilguga.
Sõnu tuli juurde
ja ma nägin kui üht filmilinti tema lapsepõlvest,
kui ta oli väike beebi.
Siis nägin teda ühes lapsevoodis
ja ütlesin, et ta isa on teda väärkohelnud ja kuritarvitatud.
Siis hakkasin ta elu ümber jutustama.
Juttu aina tuli ja ta tõmbus minust eemale.
Järsku nägin, kuidas ta silmad täitusid pisaratega.
Ta küsis: "Kes sulle rääkis?"
Vastasin, et mitte keegi pole mulle seda rääkinud,
vaid et taeva Jumal teab ta elu lapsepõlvest tänase hetkeni,
kui ta seal seisis.
Kasutasin juhust ja ütlesin, et ainult Jumal võib seda teada
ja mees noogutas.
Ta vastas, et keegi ei tea sellest.
Ta ütles, et tuleb vanglast. Võib-olla vabanes või põgenes.
Talle tuli pähe mõrvaidee.
Lõpuks küsisin, kas ta tahab anda oma elu Jeesusele,
kuna ta praegune elu ei anna talle midagi.
Mees vastas, et ta tahab.
Siis võtsin mikrofoni, keerasin ta rahva poole
ja ütlesin, et see mees tahab anda oma elu Jeesusele.
Palusime koos patuse palve.
Rahvas oli rõõmus, et keegi tänavalt tuli päästmisele.
Küsisin mehelt, kas ta saab nüüd rahus koju minna.
Tahtsin temast lihtsalt kiiresti lahti saada.
Mees noogutas ja kõndis uks poole.
Mul hakkas kergem.
Sain siis aru, et millegipärast tahab hingevaenlane mind tappa.
Usun, et ta tahtis juba alguses hävitada tööd, mida praegu teen.
Evangeliseerimine pole kerge, igasugu asju on aeg-ajalt juhtunud.
Siis peame võtma Jeesuse meelevalla
ja kasutama neid ande, mille Jumal on meile andnud.
Annid on kasutamiseks.
Need pole tugitooli jaoks antud.
Need pole antud kodus vedelemiseks,
et võrrelda, mitu armuandi kellelgi on.
Armuannid on mõeldud kasutamiseks.
Sina oled kasutaja.
Usun, et su ette on kaetud pidulaud,
taevalik pidulaud.
Kui vaatad tähelepanelikult, siis seal on erinevaid nõusid.
Sina oled üks nõu.
Sa oled kaunilt valmistatud ja kaunilt asetatud.
Jumal on sind valmistanud määratud ülesande jaoks.
Ära lase sel käest libiseda.
Kuidas see töö algab? Ava oma suu.
Ava suu, räägi Kristusest ja Jumal annab sulle väe.
Kohe, kui avad oma suu, tuleb sellesse Jumala vägi.
Kui sa kunagi oma suud ei ava,
siis kuidas saaks Jumal sind väega täita?
Tallinnas käies liigutas mind üks asi.
Käisin ühes koguduses rääkimas.
Rääkisime koos pastoriga sellest,
mis on selle koguduse tõhusaim relv.
Evangeelne grupp?
Pastori vastus hämmastas mind -
noortegrupp, kes on kurttummad.
Vabandust, kuidas?
Kas evangeeliumi kuulutamises? - Jah, nii on.
See grupp rändab mööda Venemaad.
Keegi neid ei peata.
Nad lähevad bussipeatustesse ja jaamadesse,
kuulutades viipekeeles Jeesusest.
Alati leidub keegi,
kes viipleb nendega.
Neid kutsutakse igale poole Venemaal.
Ka Venemaal on hakanud uksed sulguma
evangeeliumi ees.
Kuid miilits ei saa nende vastu, kuna ei oska viipekeelt.
Jumala suurus on imeline.
Jumal kasutab neid efektiivselt.
Kohtusin nendega peale jumalateenistust.
Nad on innukad noored, kes põlevad Jumalale.
Jumala jaoks on nad efektiivne relv.
Sa ei saa end vabandada, et sa ei saa midagi teha,
kuna oled just selline.
Jumal saab sinust vormida endale terava relva.
Aga esimese asjana nõutakse sinult Jumala Sõna õppimist.
Me kõik peame tööks ette valmistama.
Tööd ei anta enne,
kui oled hinna maksnud ja end ette valmistanud.
Me pole mingi institutsioon.
Me teeme tööd koos Jumalaga.
Jumal võib tõsta Soome rahva seast esile
ebaharilikke kangelasi
uuenduse ja ärkamise pioneerideks.
Usun, et nii juhtub, sest ajalugu näitab seda.
Endisaja kangelased polnud täiuslikud persoonid.
Keegi meist ei saa olla täiuslik.
Me oleme täiuslikud vaid Jeesuses.
Igasugu ohakaid oli nende teel ihusse takerdunud vormis.
Nad olid fanaatikud oma õpetuses.
Nad võisid olla tasased sussutajad.
Nad polnud täiuslikud ega tõeliselt ortodokssed.
Isegi mitte ortodoksse suuna sees.
Aga Jumal kasutas neid, et uuendada oma aega.
Mis oli nendes sarnast?
Kirg Jeesuse Kristuse vastu
ja ennekõike julgus astuda vastuvoolu selles,
kus nad nägid valet.
Seesama kirg oli ka Marthin Luther King'il,
kes algatas afroameeriklaste liikumise,
et oldaks õiglane nende suhtes.
Maailm mäletab Matrin Luther King'i kõiki kõnesid.
Šveitslane Zwingli
oli ehk kõige ebaõnnestunum nendest uuenduste kangelastest.
Ta sündis kolmandana 10-lapselises peres.
Kui ta oli 8-aastane, siis sõitis Kolumbus Bahamale.
Kui ta oli kümnene, joonistas Da Vinci oma esimese lennumasina.
Noorukina ei vaadanud küla naisedki teda hea pilguga.
35-aastaselt kolis ta Zürichisse ja haigestus epideemiasse,
võideldes elu ja surma piiril.
Sellises olukorras mõistis ta Jumala majesteetlikkust.
Paljud inimesed on pöördunud usku
oma elu kõige raskemal hetkel.
Olgu see siis haigus või pankrot,
või ükskõik, mis tragöödia on nende elus juhtunud.
Nii ei oleks pidanud minema.
Jumala Sõna ütleb,
et me peame otsima Jumalat headel aegadel.
Kahjuks aga leiab inimene headel aegadel harva Jumala.
Siis aga, kui kõik jookseb ummikusse
ja kui pole muud varianti, kui vaid minna allapoole,
siis inimene leiab Jeesuse kui oma isikliku Päästja.
Nii oli ka Zwingliga.
Kuigi tal puudusid välised eeldused olla kuulus jutlustaja.
Ta polnud karismaatiline ja ta oli väga nõrk.
Tal oli halb silmanägemine, kehv kõrvakuulmine ja nõrk hääl.
Aga tema jutluste sisu oli see,
mis sütitas rahva.
Kuulajad ei vaadanud enam ta väliste puuduste peale.
Sina, kes sa pidevalt nurised,
et oled ju teatud välimusega ja pole karismaatiline
ega saa hakkama - siis pea meeles seda ususangarit.
Võtsin just tema siia näiteks.
Jumalat ei takista puudused.
Sina ise arvad, et sinus on midagi puudu.
Sinu sisemuses ja selle sõnumi sisus on Jumala armastus ja Tema kirg.
Siis on kõik võimalik,
kui sinu süda on vormitav.
Nii nagu Zwingli sõnum tõstis kuulajate juuksed püsti.
Vanal ajal tohtis isegi põrgust jutlustada.
Tänapäeval enam mitte.
See oli suunatud inimeste südamesse nagu rakett.
Zwingli tegutses vastupidiselt selle aja kiriku tavadele.
Muuhulgas oli ta paavsti vastu
nagu ka puhastustule-, pühakute kummardamise-,
pühakujude- ja palverännakute vastu Rooma.
See ei teinud temast aasta populaarseimat meest.
Aga ka Jeesust ei valitud aasta populaarseimaks meheks.
Ta poleks pääsenud ajalehe nimekirja tippu.
Teda räägiti taga ning teda üritati mitmel korral mõrvata.
Luther oli Zwingliga nõus selles, et täielik usuvabadus viib anarhiani.
Zwingli uskus,
et usklik peab elama oma elu vastavalt Jumala tahtele
nii nagu Piibel seda ilmutab.
Vastavalt Jumala tahtele - nii nagu Piibel seda näitab.
Lutheri teoloogia keskendus päästele.
Kumbki jäi mitme asja suhtes erimeelt.
Luther polnud nõus kätlema Zwingliga kui vennaga Kristuses,
kui nad kokku said.
Ikkagi kasutas Jumal neid kahte.
Ta ikkagi kasutas neid.
Lutheri avalik sõnavõtt Zwingli vastu valmistas talle pettumust.
Zwingli ja veel 30 pastorit eraldusid veelgi.
Zwingli lõpuks tapeti.
Luther nentis: "Elad mõõga abil, sured mõõga läbi."
Zwingli jättis kristlastele päranduseks oma hüüdlause:
"Inimene peab kuulma Jumala sõna ja rakendama selle ellu."
Ka sotsiaalses elus.
Kui rakendad Jumala Sõna oma elus tööle,
siis Jumala soosing ja õnnistus saavad su kätte.
Varem või hiljem.
Sa võid olla Jumala pioneer ja Jumala kangelane.
Mina alustasin tühjalt kohalt.
Ma võtsin oma sendid - selle, mis mul oli
ja andsin selle misjonitöösse.
Mõtlesin, et kui Jumal andis mulle selle ülesande,
siis kõigel muul pole tähendust kui ainult sellel,
et ma teen seda, mida Jumal on mul käskinud teha.
Soosing ja õnnistus on mind järginud sinna,
kuhu Jumal on mul käskinud minna.
Ma alustasin slummis ühe kooliga, kus oli 28 õpilast.
300 õpilast jäid ukse taha
ja mu süda lõhkes.
Mõtlesin, et see on väike üürituba,
aga kui see on Jumala idee, siis see kasvab suuremaks.
Praegu on slummides kokku 12 kooli.
Uusi saari on samuti vallutatud.
Mindoro saarele, kus me peamiselt tegutseme,
on rajatud 3 kogudust.
Oleme pääsenud Mangya hõimu aladele.
Nad on teisel pool mäge - algsed Filipiinide asukad.
Neil pole midagi - ei maja ega kodu.
Nad kogunevad õhtuti lõkke äärde end soojendama.
Tahtsin nendeni jõuda ja eelmisel aastal see ka juhtus.
Issand avas tee, kuidas viia evangeelium nende juurde.
Meil on nüüd Mangya kogudus ja eelkool,
ka täiskasvanute õpe.
Töö selle hõimuga kasvab tohutult.
Mu süda on süttinud põlema nende alghõimude pärast,
kes on kummardanud kive, tähti ja kuud
ja igasuguseid deemonlikke jõude.
Neile kuulutatakse nüüd evangeeliumit.
Nad saavad vabaks tuhandeid aastaid kestnud needusest.
Tore on vaadata Mangya hõimu evangeliste,
kes lähevad paljajalu ja niudevöödes külast külla.
Nad põlevad Jeesusele Kristusele.
Nad soovivad jõuda nii paljude hõimudeni,
kui vähegi võimalik.
Nad ei hooli sademetest,
külmast ega kuumusest.
Sellised peaksime olema ka meie, kui töötame kirglikult Jeesusele.
Kui aga meil sajab ja kogudus asub kõrvalkvartalis,
siis me ütleme, et ei viitsi minna, kuna väljas sajab.
Kui buss ei sõida, siis jala ei lähe.
Nemad kõnnivad Kristuse pärast kümneid kilomeetreid
olematutel teedel.
Kui ma olen koos nendega,
siis ma ausalt tunnen, kas mul üldse on kaastunnet?
Ma olen justkui reetur.
Nende tuli sütitab ka mind.
Kuigi nad vaatavad mulle alt üles, kuna olen võõramaalane,
siis mina õpin alati hoopis nende käest.
Nad on tõelised apostlid.
Neid visatakse kividega ja neid pekstakse,
kuid nad ei hooli sellest.
Nad hoolivad ainult sellest,
et iga järgmine küla tunneks elavat Jumalalt kui nende Päästjat.
See murrab alati mu südame.
Siis kui täiskasvanud ja lapsed saavad uueks.
Hiljuti tulime siia Magnya piirkonda
nende esimese meditsiinialase misjonitööga,
kus ravisime 200 haiget.
Hambaarst ravis 50 klehvade hammastega inimest.
Pidasime neile loenguid hügieenist.
Ravisime neid ja aitasime asjadega, millest neil varem oli puudus.
Jagasime toitu ja hankisime neile riideid.
Seda nad pole kunagi unustanud.
Kristuse kuulutus ja humanitaarabi on see,
mis andis tulemusi.
Me teeme seda tööd armastusest.
Usun, et kui Jumal sütitab sinus tule,
siis hakkad tulevikus tegema armastusest seda tööd.
Armastusest oma rahvuskaaslaste vastu.
Ole valmis ja ära maga maha ärkamise rongi.
Kui see tuleb, siis see on kui sööstev lind.
Ole valmis rongile hüppama ja lase voolul end kanda.
Ära sulista vees ainult varbaid.
Lase Jumala voolul end juhtida.
Ole valmis ja ära muretse oma probleemide pärast.
Jumal saab need lahendada.
Aitäh, Isa, et sa ristid oma verega - lepitusverega
neid, kes seda saadet vaatavad.
Saagu nad õnnistatud!
Et sinu soosing oleks nendega seal, kuhu iganes nad lähevad.
Aitäh, Jeesus, et sa avad inimeste südamed.
Ava need täiuslikuks Jumala tundmiseks,
nii et nad oleksid saadaval ja oleksid armunud Jeesusesse.
Tänu, Jeesus, sest sinu soosing on ainus,
mida me vajame.
Sina võid olla see uus Luther
või uus Zwingli - ükskõik, mis su nimi ka ei oleks.
Issand annab sulle uue nime.
See on kirjutatud valge kivi peale, millest räägib Ilmutusraamat.
Ka Jaakob sai uue nime, kui ta maadles Issandaga.
Temast sai uus mees ja ta sai uue nime.
Ta polnud enam Jaakob, petis,
vaid ta oli nüüd Iisrael ja ta sai Jumala meheks.
Ta jäi Piibli ajalukku mehena, kes oli Jumala mees.
Nüüd võime õppida tema kohta ja ka sinu elu muutub,
kui kohtud sellega, kellega Jaakob maadles.
Kui sa astud vastu oma probleemidele
ja lased Issandal nendega tegeleda;
kui lähed teekonnale, mis Issandal on sinu jaoks.
Võta vastu Issanda ligiolu.
Sa ei pea iseendas pingutama.
Ole Tema ligiolus.
Tõlge: Külli Kuusk